text: L'ICG FORÇA LLEIDA FITXA L'ALER ESLOVÉ MATEJ KAVAS - CBF Lleida
  L'ICG Força Lleida incorpora l'aler Matej Kavas (1996, Ljubjana, 203 cms.) fins al final de la present temporada. El jugador, internacional en categories inferiors amb la selecció del seu país, arriba a Lleida després de disputar la passada temporada a les files del CB Valladolid, també a la LEB Or. A l'equip castellà va signar unes mitjanes de 4,4 punts i 1 rebot en 12,3 minuts per partit de mitjana. Amb anterioritat, Kavas havia disputat l'NCAA amb les universitats de Seattle, primer, i de Nebraska, més tard, amb les que va aconseguir bons números tot i que una lesió patida a la mà durant la temporada 2019/20 va impedir que pogués finalitzar el seu últim any universitari.
  Amb Kavas, l'ICG tanca el seu perímetre a l'espera de fer una última incorporació que serveixi per apuntalar el joc interior.